Juozas Kisielius

Juozas Kisielius (1949 m. birželio 22 d. Joniškyje – 1991 m. gegužės 10 d. Vilniuje) – Lietuvos teatro ir kino aktorius.

 Biografija 
Baigė Joniškio vidurinę mokyklą. 1967–1972 m. studijavo LSSR konservatorijoje. Kartu su J. Kisieliumi mokėsi aktoriai Eglė Gabrėnaitė, Algis Matulionis, Romualdas Ramanauskas, Ramutis Rimeikis, Petras Venslovas ir kt., kurso vadovė Irena Vaišytė.

Vaidino Lietuvos valstybiniame akademiniame dramos teatre, kino ir televizijos filmuose. Ekrane debiutavo romantiniu vandens ieškotojo Vilimo vaidmeniu televizijos filme „Žvangutis“ (1974 m.). Didžiausio populiarumo susilaukė sukūręs neturtingo žvejo Artūro Bangos vaidmenį televizijos filme „Ilga kelionė per kopas“. Palaidotas Antakalnio kapinėse.

 Kūryba 
Vaidmenys teatre:
 1974 m. Čarlis – Ričardas Brinslis Šeridanas. Intrigų mokykla
 1975 m. Adomas – Rudis Štralis. Adomas veda Ievą
 1975 m. Kristoferis – Džonas Milingtonas Sindžas. Narsuolis iš Vakarų pakrantės
 1976 m. Pilypas Karalius – Juozas Grušas. Cirkas
 1978 m. Kasparas – Justinas Marcinkevičius. Mažvydas
 1979 m. Mykolas – Balys Sruoga. Kazimieras Sapiega
 1981 m. Erhartas – Henrikas Ibsenas. Junas Gabrielis Borkmanas
 1983 m. Šamanovas – Aleksandras Vampilovas. Praėjusią vasarą…
 1989 m. provokatorius Pranas – Antanas Škėma. Pabudimas

Filmografija: Lietuvos kinematografininkai / Laimonas Tapinas. – Vilnius: Mintis, 1986. – 52-53 psl.
 1974 m. Vilimas – Žvangutis, rež. Gytis Lukšas, Lietuvos kino studija (LKS)
 1975 m. Nerami rudens diena, rež. Algimantas Kundelis, LKS
 1975 m. Atpildo diena, rež. Algimantas Puipa, Stasys Motiejūnas, LKS
 1976 m. Klemensas – Virto ąžuolai, pagal Juozą Baltušį, rež. Gytis Lukšas, LKS
 1976 m. Lakūnas – Sodybų tuštėjimo metas, rež. Almantas Grikevičius, LKS
 1977 m. Antonas Sommeras – Mirties kainos klausk mirusiųjų, rež. Kalje Kyskas, Tallinnfilm
 1978 m. žurnalistas Haroldas Marčas – Veidas taikinyje, pagal Gilbertą Čestertoną, rež. Almantas Grikevičius, LKS
 1979 m. Jaunystė, rež. Andrejus Jermašas, Avtandilas Kvirikašvilis, Genadijus Melkonianas, Mosfilm, LKS, Armėnfilm
 1982 m. Artūras Banga – Ilga kelionė per kopas, rež. Aloizas Brenčas, Rygos kino studija
 1982 m. Radvila Rudasis – Barbora Radvilaitė, rež. Vidmantas Bačiulis, LTV
 1983 m. Ditrichas – Sugrįžimo kaina, rež. Grigorijus Melikas-Avakianas, Armėnfilm
 1983 m. Leonas – Skrydis per Atlantą, rež. Raimondas Vabalas, LKS
 1983 m. Hansas Hanzenas – Vartai į dangų, rež. Damiras Viatičius-Berežnych, Mosfilm
 1984 m. Kęstas – Devyni nuopolio ratai, rež. Bronius Talačka, LTV
 1985 m. Antonas Sobolevas – Būsimajam amžiui, rež. Iskanderas Chamrajevas, Lenfilm
 1985 m. kombatas Matvejevas – Snaiperiai, rež. Bolotbekas Šamšijevas, Kazachfilm
 1986 m. Marčiukas – Skundas, rež. Timūras Zolojevas, Odesos kino studija
 1987 m. Gudragalviai, rež. Jevgenijus Taškovas, Mosfilm
 1988 m. korespondentas Edvardas Stafas – Šuravi, rež. Sergejus Nilovas, Mosfilm
 1989 m. Pabudimas, rež. Jonas Vaitkus, LKS
 1990 m. Radionas – Vilkai zonoje, rež. Viktoras Deriuginas
 1990 m. Dzeuso ginklai, rež. Nikolajus Zasejevas, A. Dovženkos kino studija
 1990 m. Advokatas – Žmogžudystė ties Vienuolių tvenkiniais, rež. Iskanderas Chamrajevas

 Įvertinimas 
 1983 m. SSRS valstybinė premija, už vaidmenį filme „Ilga kelionė per kopas“
 1986 m. LTSR nusipelnęs artistas

 Šaltiniai 

Kategorija:Lietuvos aktoriai